**OAJ:N LAUKAAN PAIKALLISYHDISTYS RY**

**YHDISTYKSEN SÄÄNTÖMÄÄRÄINEN KEVÄTKOKOUS 2024**

Aika: ti 23.4.2024 klo 18.00

Paikka: Ravintola Priimus, Taulumäentie 45, 40200 Jyväskylä

Paikalla: 57 yhdistyksen jäsentä. Osallistujat liitteessä 1.

**Pöytäkirja**

Ennen kokouksen alkua pääluottamusmies Jukka Lummelahti kertoi Laukaan kunnan taloustilanteesta sekä opettajien palkkauksesta ja työajasta.

1. **Kokouksen avaaminen**

Yhdistyksen puheenjohtaja Mari Lummi-Hiekka toivotti osallistujat tervetulleiksi ja avasi kokouksen klo 19.00.

**KOKOUKSEN JÄRJESTÄYTYMINEN**

1. **Kokouksen puheenjohtajan ja sihteerin valitseminen**

Kokouksen puheenjohtajaksi valittiin Terhi Lammi ja sihteeriksi Eija Seppänen.

1. **Pöytäkirjan tarkastajien ja ääntenlaskijoiden valitseminen**

Kokouksen pöytäkirjantarkastajiksi ja ääntenlaskijoiksi valittiin Kirsi Järvenpää ja Heini Ruuskanen.

1. **Kokouksen laillisuuden ja päätösvaltaisuuden toteaminen**

Yhdistyksen sääntöjen mukaan kutsu yhdistyksen sääntömääräiseen kevätkokoukseen on toimitettava vähintään neljätoista (14) päivää ennen kokousta kirjeitse tai sähköpostitse.

Kokouskutsu on lähetetty yhteysopettajien kautta kouluille ja päiväkodeille sähköpostitse 21.3.2024. Kutsu on ollut nähtävillä 21.3.2024 alkaen yhdistyksen peda.net-sivuilla sekä yhdistyksen Facebook-sivuilla. Kokousmateriaali on toimitettu ilmoittautuneille sähköpostitse 9.4.24.

Kokous todettiin lailliseksi ja päätösvaltaiseksi.

1. **Kokouksen työjärjestyksen vahvistaminen**

Esityslista vahvistettiin kokouksen työjärjestykseksi seuraavin muutoksin. Kohta Muut mahdolliset asiat on järjestysnumeroltaan 10 eikä 9, kuten esityslistassa alun perin oli kirjattu. Seuraavat kohdat siirtyvät järjestysnumeroltaan yhden eteenpäin.

**VARSINAISET KOKOUSASIAT**

1. **Kertomus toiminnasta 2023**

Päätösesitys: Käsitellään hallituksen laatima kertomus yhdistyksen toiminnasta vuodelta 2023.

Päätös: Yhdistyksen puheenjohtaja Mari Lummi-Hiekka esitteli hallituksen laatiman kertomuksen yhdistyksen toiminnasta vuodelta 2023. Kertomus toiminnasta hyväksyttiin. Kertomus toiminnasta liitteenä 2.

1. **Vuoden 2023 tilit, toiminnantarkastajien lausunto sekä vuoden 2023 tilinpäätöksen vahvistaminen ja vastuuvapauden myöntäminen**

Päätösesitys: Käsitellään yhdistyksen tilit ja toiminnantarkastajien lausunto vuodelta 2023. Päätetään vahvistaa tilinpäätös vuodelta 2023 ja myöntää vastuuvapaus hallitukselle.

Päätös: Yhdistyksen taloudenhoitaja Minttu Isoaho esitteli yhdistyksen tilit vuodelta 2023. Yhdistyksen puheenjohtaja Mari Lummi-Hiekka luki toiminnantarkastajien lausunnon vuodelta 2023. Päätettiin vahvistaa tilinpäätös vuodelta 2023 ja myöntää vastuuvapaus hallitukselle. Tilinpäätös liitteenä 3.

1. **Hallituksen jäsenmäärän muutokset**

Päätösesitys: Vahvistetaan hallituksen varsinaisten jäsenmäärän kasvattaminen 12 jäsenestä 14 jäseneen. Perusteena tälle on tasavertainen paikkojen jakautuminen koulupiireittäin. Hallitusta täydennetään ensimmäisen kerran syyskokouksessa, marraskuussa 2024.

Yhdistyksen puheenjohtaja Mari Lummi-Hiekka kertoi hallituksen perusteita hallituspaikkojen lisäämiseen. Hallituksen esitys hyväksyttiin. Päätettiin vahvistaa hallituksen jäsenmääräksi 14 jäsentä. Syyskokouksessa marraskuussa valitaan hallitukseen uudet jäsenet.

1. **Hallituksen jäsenmuutokset**

Päätösesitys: Vahvistetaan hallitukseen uusi varajäsen. Hallituksen varsinaisen jäsenen Mari Rantasen varajäseneksi ehdotetaan Kirsi Järvenpää.

Mari Rantaselle syyskokouksessa valittu varajäsen ei enää työskentele Laukaan kunnassa, joten hänelle tarvitaan uusi varajäsen. Mari Rantasen varajäseneksi valittiin Kirsi Järvenpää.

1. **Muut mahdolliset asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 19.22.

Terhi Lammi Eija Seppänen

Puheenjohtaja Sihteeri

Olemme lukeneet pöytäkirjan ja todenneet sen kokouksen kulkua vastaavaksi.

Kirsi Järvenpää Heini Ruuskanen

Pöytäkirjantarkastaja Pöytäkirjantarkastaja